《中秋终日雾雨予还自都下宿分水岭夜漏约七八》
宋代·喻良能

乌饭山边白玉团，瑞光千丈溢清寒。
斜穿逆旅茆茨室，正照先生苜蓿盘。
聊向青天思太白，却吟飞鹊忆曹瞒。
今宵不拟逢明月，更向尊前仔细看。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。